CELEX: 32021D1743
Language: hr
Date: 2021-09-28 00:00:00
Title: Odluka Vijeća (EU) 2021/1743 od 28. rujna 2021. o stajalištu koje treba zauzeti u ime Europske unije u okviru Regionalnog upravljačkog odbora Prometne zajednice u pogledu osnivanja Tehničkog odbora za vodni promet i multimodalnost

1.10.2021   
               
               
                  HR
               
               
                  Službeni list Europske unije
               
               
                  L 348/27
               
            
         ODLUKA VIJEĆA (EU) 2021/1743
         od 28. rujna 2021.
         o stajalištu koje treba zauzeti u ime Europske unije u okviru Regionalnog upravljačkog odbora Prometne zajednice u pogledu osnivanja Tehničkog odbora za vodni promet i multimodalnost
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91. i članak 100. stavak 2. u vezi s člankom 218. stavkom 9.,
         uzimajući u obzir prijedlog Europske komisije,
         budući da:
         
                     (1)
                  
                  
                     Ugovor o osnivanju Prometne zajednice („UPZ”) Unija je sklopila Odlukom Vijeća (EU) 2019/392 (1) te je stupio na snagu 1. svibnja 2019.
                  
               
                     (2)
                  
                  
                     Regionalni upravljački odbor osnovan je UPZ-om radi upravljanja UPZ-om i njegove pravilne provedbe. Na temelju članka 26. UPZ-a, Regionalni upravljački odbor donosi odluke o osnivanju tehničkih odbora.
                  
               
                     (3)
                  
                  
                     Tehnički odbori mogu davati prijedloge Regionalnom upravljačkom odboru unutar svojeg područja nadležnosti kako bi on mogao donijeti odluku. Tehnički odbori sastoje se od predstavnika ugovornih stranaka UPZ-a. Sve države članice Unije mogu sudjelovati kao promatrači.
                  
               
                     (4)
                  
                  
                     Regionalni upravljački odbor uskoro treba donijeti odluku o osnivanju Tehničkog odbora za vodni promet i multimodalnost.
                  
               
                     (5)
                  
                  
                     Osnivanje Tehničkog odbora za vodni promet i multimodalnost doprinijet će ostvarenju cilja UPZ-a odnosno pravilnoj provedbi UPZ-a u pogledu stvaranja Prometne zajednice u području cestovnog i željezničkog prometa, prometa unutarnjim plovnim putovima te pomorskog prometa i razvoja prometne mreže između Unije i stranaka iz jugoistočne Europe.
                  
               
                     (6)
                  
                  
                     Cilj Tehničkog odbora za vodni promet i multimodalnost trebao bi biti rješavanje ključnih pitanja koja se odnose na vodni promet koji obuhvaća pomorstvo, unutarnjie plovne putove i luke i rješavanje aspekata multimodalnosti, kao i promicanje učinkovite upotrebe, takvog prometa.
                  
               
                     (7)
                  
                  
                     Primjereno je utvrditi stajalište koje treba zauzeti u ime Unije u okviru Regionalnog upravljačkog odbora u pogledu osnivanja Tehničkog odbora za vodni promet i multimodalnost, jer je takva odluka potrebna za provedbu UPZ-a i bit će obvezujuća za Uniju,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Unije u okviru Regionalnog upravljačkog odbora osnovanog na temelju Ugovora o osnivanju Prometne zajednice u pogledu osnivanja Tehničkog odbora za vodni promet i multimodalnost temelji se na nacrtu odluke Regionalnog upravljačkog odbora (2).
            Predstavnici Unije u Regionalnom upravljačkom odboru mogu dogovoriti manje izmjene tog nacrta odluke bez daljnje odluke Vijeća.
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 28. rujna 2021.
            
               
                  Za Vijeće
               
               
                  Predsjednica
               
               S. KUSTEC
            
         
         
            (1)  Odluka Vijeća (EU) 2019/392 od 4. ožujka 2019. o sklapanju, u ime Europske unije, Ugovora o osnivanju Prometne zajednice (SL L 71, 13.3.2019., str. 1.).
         
            (2)  Vidjeti dokument ST 11514/21 na http://register.consilium.europa.eu.